ຫ້ອງການວິຊາການຂຽນຫຍໍ້ "ວກ" ເປັນໜຶ່ງໃນຈຳນວນ 7 ຫ້ອງການທີ່ຂຶ້ນກັບສຳນັກງານອະທິການບໍດີ, ພາຍໃຕ້ການຊີ້ນຳໂດຍກົງຂອງທ່ານຮອງອະທິການບໍດີ ຝ່າຍວິຊາການຕາມການມອບໝາຍ ຂອງອະທິການບໍດີ, ປະກອບດ້ວຍ 3 ພະແນກຄື:
- ພະແນກປະກັນຄຸນນະພາບ ແລະ ປະເມີນຜົນ
- ພະແນກຫຼັກສູດ ແລະ ໄຊຍະບັດ
- ພະແນກທະບຽນ ແລະ ສິ່ງພີມ
ພາລະບົດບາດ
ຫ້ອງການວິຊາການ ມີພາລະບົດບາດເປັນເສນາທິການໃຫ້ແກ່ທ່ານອະທິການບໍດີ ມະຫາວິທະຍາໄລ ຈຳປາສັກ ກ່ຽວກັບວຽກງານຄົ້ນຄວ້າ ແລະ ກຳນົດທິດທາງການກໍ່ສ້າງນັກວິຊາການໃນແຕ່ລະຂະແໜງການ ຊີ້ນຳການຄຸ້ມຄອງ, ການຮຽນ-ການສອນ, ກວດກາປະເມີນຜົນການຮຽນ-ການສອນ, ການພັດທະນາຫຫຼັກສູດລະດັບ ອະນຸປະລິນຍາ (ຊັ້ນສູງ) ແລະ ປະລິນຍາຕີ, ຄົ້ນຄວ້ານຳສະເໜີຂໍ້ກຳນົດ, ກົດລະບຽບຕ່າງໆທາງດ້ານວິຊາການ ແລະ ຂໍອະນຸມັດຈາກຂັ້ນເທິງເພື່ອນຳໃຊ້.